CELEX: 62013TN0528
Language: hu
Date: 2013-09-30 00:00:00
Title: T-528/13. sz. ügy: 2013. szeptember 30-án benyújtott kereset — Kenzo kontra OHIM — Tsujimoto (KENZO ESTATE)

14.12.2013   
            
            
               HU
            
            
               Az Európai Unió Hivatalos Lapja
            
            
               C 367/32
            
         2013. szeptember 30-án benyújtott kereset — Kenzo kontra OHIM — Tsujimoto (KENZO ESTATE)
   (T-528/13. sz. ügy)
   2013/C 367/56
   A keresetlevél nyelve: angol
   
      Felek
   
   
      Felperes: Kenzo (Párizs, Franciaország) (képviselők: P. Roncaglia, G. Lazzeretti, F. Rossi és N. Parrotta ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Kenzo Tsujimoto (Osaka, Japán)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a megtámadott határozatot abban a részében, amelyben az helyt adott az Európai Uniót megjelölő, 1016724. sz., nemzetközi „Kenzo Estate” védjegy bejelentési kérelmének a következők áruk és szolgáltatások tekintetében: „olívaolaj (étkezési); szőlőmagolaj (étkezési); étkezési olajok és zsírok; mazsola; feldolgozott zöldségek és gyümölcsök; fagyasztott zöldségek; fagyasztott gyümölcsök; nyers hüvelyesek; feldolgozott húskészítmények; feldolgozott tengeri halak/rákok” (29. osztály); „cukrászsütemények, kenyér és kalácsfélék; borecet; olívaöntetek; (fűszerektől eltérő) ízesítőszerek; fűszerek; szendvicsek; pizzák; hot-dogok (szendvicsek); húspástétomok; ravioli” (30. osztály); és „szőlő (friss); olajbogyók (friss); gyümölcsök (friss); zöldségek (friss); vetőmagok és virághagymák” (31. osztály);
            
         
               —
            
            
               az OHIM-ot kötelezze a felperes jelen eljárással kapcsolatban felmerült költségeinek viselésére;
            
         
               —
            
            
               a Kenzo Tsujimotót kötelezze a felperesnek az eljárással kapcsolatban felmerült költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: a 29., 30., 31., 35., 41. és 43. osztályba tartozó árukra és szolgáltatásokra vonatkozó, KENZO ESTATE szóvédjegy — W 1 016 724. sz. nemzetközi védjegy
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a 3., 18. és 25. osztályba tartozó árukra vonatkozó, KENZO közösségi védjegy.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést részben elutasította.
   
      Jogalapok: a 207/2009 tanácsi rendelet 8. cikke (5) bekezdésének megsértése.